Hvordan kommer man fra flyplassen til Paris sentrum?
Paris Charles de Gaulle har egen togstasjon og det fins flere tog som går til stasjoner i Paris sentrum, som for eksempel Gare du Nord. Billettene koster rundt 10 EUR (cirka 95 NOK) inn til sentrum og reisetiden ligger på rundt 50 minutter. Det går også an å ta flybussene til Air France eller Roissybus. Disse bruker fra én til halvannen time inn til sentrum og koster cirka 10-15 EUR (cirka 95-145 NOK) per vei. Det billigste alternativet er de lokale bussrutene 350 og 351. De koster bare rundt 6 EUR (cirka 60 NOK) for en enkeltbillett, men bruker ofte opptil to timer til sentrum av Paris.